།སྐུ་མདོག་ཆར་སྤྲིན་ལྟར་ནག་ནི། བསྐྱེད་པའི་ཡེ་ཤེས་རྟོགས་པས་མི་འགྱུར་བའོ། །ཐོད་ཕྲེང་དུ་མ་འཛིན་ཞེས་པ་ལ། ཐོད་པའི་སྒྲ་ལ་ཡི་གེ་བསྣན་པས་ཀཱ་ཡ་པཱ་ལ། ལུས་སྐྱོང་བ་སྟེ། ཐ་མལ་པའི་ལུས་ལྷའི་རྣལ་འབྱོར་གྱིས་བསྐྱངས་པས་འབྲས་བུ་གཟུགས་སྐུ་འགྲུབ་པས་བསྐྱེད་རིམ་གྱི་རྣལ་འབྱོར་ལྡན་ཞེས་པའོ། །ཁོང་ནས་འཁྲུག་པའི་ཐུགས་ཞེས་པ། བསྐྱེད་རིམ་གྱི་ཡེ་ཤེས་དེས་མི་མཐུན་པའི་ཕྱོགས་སྤོང་ཞིང་བར་ཆད་སེལ་བར་བྱེད་ཅེས་སྦྱར་རོ། །ཟླ་བ་ཕྱེད་པའི་མཆེ་བ་ཅན་ཞེས་པ་ཡེ་ཤེས་དེས་ཐ་མལ་རྣམ་རྟོག་གི་རབ་རིབ་འཇོམས་པས་ཟླ་བ་ལྟ་བུ་དང་། མི་མཐུན་པའི་ཕྱོགས་བཟའ་བར་བྱེད་པས་མཆེ་བ། འདི་མན་ཆད་ཀྱིས་མཉམ་པར་མ་བཞག་པའི་རྣལ་འབྱོར་བསྟན་ཏེ། སོད་ཅིག་གཉིས་ནི། རྣམ་རྟོག་གི་འཕྲོ་བ་བསྡུ་པས་ཉལ་བའི་རྣལ་འབྱོར། གྱིས་ཤིག་གཉིས་ནི་བྱ་བ་ལ་འཇུག་པས་ལྡང་བའི་རྣལ་འབྱོར། སྒྲོགས་ཤིག་གཉིས་ནི། སྔགས་ཀྱི་སྒྲ་སྒྲོགས་པས་བཟླས་པ། རྟོགས་ཤིག་གཉིས་ནི་མཆོད་པ་དང་གཏོར་མ་དང་། སྐོམས་ཤིག་གཉིས་ནི་ཁ་ཟས་འཇུ་བས་ཟས་ཀྱི་རྣལ་འབྱོར། རྒྱ་མཚོ་བདུན་ནི་ཁྲུས་ཀྱི་རྣལ་འབྱོར། ཀླུ་བརྒྱད་ནི་འདིར་ཕྱག་རྒྱ་རིགས་བརྒྱད་ཡིན་ལ། དགྲ་བོ་ཟུངས་ནི་ཉོན་མོངས་པ་བྱང་ཆུབ་ཀྱི་ཡན་ལག་ཏུ་བྱེད་པ་སྟེ། རྗེས་ཆགས་ཀྱི་རྣལ་འབྱོར། ཧ་སོགས་བཅུ་གཉིས་ནི་སྐྱེ་མཆེད་བཅུ་གཉིས་གཏི་མུག་རྡོ་རྗེ་མ་སོགས་དང་གཽ་རཱི་སོགས་སུ་བསྒྱུར་ཏེ་ཡུལ་ལ་ལོངས་སྤྱོད་པ་སྤྱོད་ལམ་གྱི་རྣལ་འབྱོར་སྟོན་ནོ། །གཉིས་པ་ལྷ་དང་དུར་ཁྲོད་ལ་སྦྱར་བ་ལ། ལྷ་ལ་སྦྱར་བ་ནི། རྒྱུད་ཉིད་ལས།
ཨཥྚ་ན་ན་ཡ།་་་་་
ཞལ་བརྒྱད་རྣམ་པར་ཐར་པ་བརྒྱད། །ཅེས་དང་།
ཙ་ཏུརྦིངྴ་ཏི་དཾ་ཥྚི་ཡ།་་་་་
སྙིང་རྗེའི་སྤྱན་ནི་དམར་པོ་ལ། །ཞེས་དང་།
རོ་ཌ་ན་བྷུ་ཛཱ་ཡ།་་་་་
ཕྱག་ནི་སྟོང་པ་བཅུ་དྲུག་ཉིད། །ཅེས་དང་།
ཀྲཥྞ་ཛཱི་མུ་ཏ་ཝ་པུ་རེ།་་་་་
བྱམས་པའི་ཐུགས་ལ་ཡན་ལག་གནག ཅེས་དང་།
ཀཱ་པཱ་ལ་མཱ་ལཱ་ནེ་ཀ་དྷ་རི་ཎ།་་་་་
གུག་སྐྱེད་ཀྱིས་ནི་སངས་རྒྱས་ལྔ། །ཞེས་སོགས་དང་ཅི་རིགས་པ་སྦྱར་ཏེ་གཞན་དུ་རྙེད་པར་སླའོ། །དུར་ཁྲོད་ལ་སྦྱར་ན། མཱ་ར་ཡ་གཉིས་གཏུམ་པའི་ལས་བྱེད་པའི་ཕྱོགས་སྐྱོང་བསྟན། ཀཱ་ར་ཡ་གཉིས་ཀྱིས་དེའི་མངའ་གཞུག་བྱེད་པའི་ཞིང་སྐྱོང་བསྟན། སྒྲོགས་ཤིག་གཉིས་ཀྱིས་སྤྲིན་བསྟན། རྟོགས་ཤིག་གཉིས་ཀྱིས་ཤིང་བརྒྱད། སྐོམས་ཤིག་གཉིས་ཀྱིས་མེ་བརྒྱད། རྒྱ་མཚོ་བདུན་གྱིས་ཆུ་བོ། ཆིངས་གཉིས་ཀྱིས་རོ་ལ་སོགས་པ། ཀླུ་བརྒྱད་ནི་དངོས་སོ། །དགྲ་བོ་ནི་འདྲེ་དང་སྲིན་པོ་སོགས་སོ། །ཧ་སོགས་བཅུ་གཉིས་ཀྱིས་ནི་རྟེན་འབྲེལ་བཅུ་གཉིས་ཐུགས་སུ་ཆུད་པའི་གྲུབ་པ་ཐོབ་པ་རྣམས་བསྟན་ཏོ། །གཉིས་པ་ལས་ལ་སྦྱར་བ་ནི། སོད་ཅིག་གཉིས་མངོན་སྤྱོད། གྱིས་ཤིག་གཉིས་དབང་། སྡིགས་ཤིག་གཉིས་དགུག་པ། སྒྲོགས་ཤིག་གཉིས་རྒྱས་པ། སྐོམས་ཤིག་གཉིས་ཞི་བ། རྒྱ་མཚོ་བདུན་ཞེས་པས་ཆར་དབབ་པ། ཀླུ་བརྒྱད་འཆིངས་པས་དུག་གཞིལ་བ། དགྲ་བོ་ཟུངས་ཀྱིས་རིམ་གྱིས་འདེབས་པ། ཧ་སོགས་བཅུ་གཉིས་ཀྱིས་གྲུབ་ཆེན་བརྒྱད་དང་། མཁའ་སྤྱོད་དང་། རིག་པ་འཛིན་པ་དང་། འཁོར་ལོ་བསྒྱུར་བ་དང་། གནོད་སྦྱིན་མོ་བསྒྲུབ་པ་དང་བཅུ་གཉིས་སོ། །དེ་དག་གིས་བསྐྱེད་པའི་རིམ་པ་ལ་སྦྱར་བ་བསྟན་ཏོ། །རྫོགས་པའི་རིམ་པ་ལའང་རང་བྱིན་རླབས་དང་། དཀྱིལ་འཁོར་འཁོར་ལོ་ལ་སྦྱར་བ་གཉིས་ལས། དང་པོ་ནི། ཞལ་བརྒྱད་ནི་རླུང་གི་སྦྱོར་བ་བདུན། རང་གི་ངོ་བོ་དང་བརྒྱད་དོ། །མས་བརྟན་གྱི་དགའ་བ་རྒྱས་པས་དབུ་སྐྲ་གྱེན་དུ་བརྫེས་པའོ། །སྤྱན་ཉི་ཤུ་རྩ་བཞི་ནི། གཏུམ་མོའི་དམིགས་པ་ཉེར་བཞིའམ་ཡུལ་ཉི་ཤུ་རྩ་བཞིའོ། །ཕྱག་བཅུ་དྲུག་ནི་རླུང་འཕོ་བ་བཅུ་དྲུག་གོ །སྐུ་མདོག་ནག་པོས་ནི། གཏུམ་མོའི་མེས་སྤྱི་བོའི་ཧཾ་བསྲེགས་པ་བསྟན། ཐོད་པའི་ཕྲེང་བ་དུ་མ་འཛིན་པས། བདེ་བ་སྐྱོང་བའི་བྱང་སེམས་འཛིན་པ་མཚོན། ཁོང་ནས་འཁྲུག་པའི་ཐུགས་ཞེས་པས། ཡེ་ཤེས་ཀྱི་རྣམ་རྟོག་སྤོངས་བ་མཚོན། ཟླ་བ་ཕྱེད་པའི་མཆེ་བ་ཅན་ཞེས་པས། ཧཾ་ལས་བྱང་སེམས་གཡོན་ཆར་འབབ་པ་བསྟན། ཡེ་ཤེས་དེས་རྣམ་རྟོག་འཇོམས་པས་སོད་ཅིག་གཉིས། བདེ་བ་བསྐྱེད་པས་གྱིས་ཤིག་གཉིས། དེ་གཞན་ལ་སྟོན་པས་སྒྲོགས་ཤིག་གཉིས། རྣམ་རྟོག་ཕྱེ་མར་བྱེད་པས་སྡིགས་གཉིས། འཁོར་བའི་རྒྱ་མཚོ་སྐེམས་པར་བྱེད་པས་རྒྱ་མཚོ་བདུན་སྐོམས་གཉིས། ཡེ་ཤེས་དེས་རྣམ་ཤེས་ཚོགས་བརྒྱད་ཐ་མལ་གྱི་ཡུལ་ལ་འཇུག་པས་འཆིངས་པས། ཀླུ་བརྒྱད་ཆིངས་གཉིས། བདག་ཏུ་འཛིན་པའི་དགྲ་བོ་ཞི་བར་བྱེད་པས་དགྲ་བོ་ཟུངས་གཉིས། སྐྱེ་མཆེད་བཅུ་གཉིས་དག་པའི་ཡེ་ཤེས་སུ་གནས་གྱུར་པས་ཧ་སོགས་བཅུ་གཉིས་སོ། །གཉིས་པ་དཀྱིལ་འཁོར་འཁོར་ལོ་དང་སྦྱར་བ་ལ། གང་ལ་བརྟེན་ནས་སྐྱེ་བའི་རྟེན་ཕྱག་རྒྱ། དེ་ལས་སྐྱེས་པའི་དགའ་བའི་ཡེ་ཤེས། ཡེ་ཤེས་དེས་རྣམ་རྟོག་སྤོང་བའི་ཚུལ་དང་གསུམ་ལས། དང་པོ་ནི། ཞལ་བརྒྱད་ཕྱག་རྒྱ་རིགས་བརྒྱད། དབུ་སྐྲ་བརྫེས་པ་མས་བརྟན་དགའ་བ་རྒྱས་པ། སྤྱན་ཉི་ཤུ་རྩ་བཞི་ནི་རིག་མའི་ལོ་གྲངས་མཚོན་པའམ་དབྱེ་བའོ། །གཉིས་པ་ནི། ཕྱག་བཅུ་དྲུག་གིས་དགའ་བའི་དགའ་བ་ལ་སོགས་པ་བཅུ་དྲུག་གོ །སྐུ་མདོག་ཆར་སྤྲིན་ནག་པོ་ལྟ་བུ་ནི་ཡེ་ཤེས་དེ་རྣམ་པར་རྟོག་པས་མི་འགྱུར་བའོ། །ཐོད་པའི་ཕྲེང་བ་དུ་མ་འཛིན་པ་བྱང་ཆུབ་སེམས་ཀྱི་ཕྲེང་བ་ཡས་བབས་དང་། མས་བརྟན་དགའ་བའི་ཚུལ་གྱི་བདེ་བ་སྐྱོང་བའོ། །ཁོང་ནས་འཁྲུག་པའི་ཐུགས་ནི། དལ་རྒྱུའི་རླུང་གི་ཀུནྡ་བྱང་སེམས་རྡོ་རྗེའི་ལུས་ལ་ཁྱབ་པའི་སྟོབས་ཤུགས་ཀྱིས་མཚན་རྟོག་སྤོང་བའོ། །ཟླ་བ་ཕྱེད་པའི་མཆེ་བ་གཙིགས་པ་ནི། དུད་འགྲོའི་ལྟ་སྟངས་ལ་སོགས་པའི་འགྱུར་བ་བཞིས། བྱང་ཆུབ་ཀྱི་སེམས་ཀྱི་འགྱུར་བ་འགེགས་པའོ། །གསུམ་པ་ནི། སོད་ཅིག་ཅེས་སོགས་སྔར་བདག་བྱིན་རླབས་ལ་སྦྱར་བ་བཞིན་འདིར་ཡང་ངོ་། །རྫོགས་པའི་རིམ་པ་ལ་སྦྱར་བའོ། །ལམ་ལ་སྦྱར་བ་བཤད་ཟིན་ཏོ། །གསུམ་པ་འབྲས་བུ་ལ་སྦྱར་བ་ལ་སྐུ་གསུམ་སྟེ། དང་པོ་ལོངས་སྐུ་ནི། ཞལ་བརྒྱད་ནས་མཆེ་བ་ཅན་གྱི་བར་རྐང་པ་བརྒྱད་ཀྱིས་བསྟན་ཏེ། སྦྱོར་བའི་ཚུལ་ནི་སྔར་བཤད་པ་ཉིད་དོ། །གཉིས་པ་སྤྲུལ་པའི་སྐུ་ནི། གདུལ་བྱ་གང་ན་གནས་པ་དེར། སྐུ་གསུང་ཐུགས་ཀྱི་འཕྲིན་ལས་བསམ་གྱིས་མི་ཁྱབ་པ་གང་ལ་གང་འདུལ་སྟོན་པ་སྟེ། དེ་ཡང་། གདུག་ཅིང་གཏུམ་པའི་སེམས་ཅན་ལ། །ཞི་བ་ཉེ་བར་མི་སྦྱོར་ཏེ། །ཞེས་དང་། གང་དང་གང་གི་རྣམ་པ་ཡིས། །སྐྱེས་པ་རྣམས་ནི་ཡིད་སྦྱོར་བ། །ཞེས་སོགས་གསུངས་པ་བཞིན་དུ། གདུག་པ་ཅན་གདུག་པའི་རྣམ་པས་འདུལ་བས་ན། སོད་ཅིག་གཉིས་སོ། །ཐབས་སྣ་ཚོགས་ཀྱིས་སེམས་ཅན་རྗེས་སུ་འཛིན་པས་གྱིས་ཤིག་གཉིས་སོ། །གསུང་གིས་ཇི་ལྟར་མཚམས་པའི་ཆོས་སྟོན་པས་སྒྲོགས་ཤིག་གཉིས་སོ། །འགལ་རྐྱེན་ཞི་བར་བྱེད་པས་སྡིགས་ཤིག་གཉིས་སོ། །འགྲོ་བ་བདུན་པའི་སྡུག་བསྔལ་ཞི་བར་བྱེད་པས་རྒྱ་མཚོ་བདུན་རྣམས་སྐོམས་གཉིས་སོ། །འགྲོ་བའི་ཉོན་མོངས་པ་མ་ལུས་ཞི་བར་བྱེད་པས་ཀླུ་བརྒྱད་པོ་རྣམས་ཆིངས་གཉིས་སོ། །རྣམ་པར་རྟོག་པ་དགྲ་བོ་དང་འདྲ་བ་མེད་པར་བྱེད་པས། དགྲ་བོ་རྣམས་ཟུངས་གཉིས་སོ། །གསུམ་པ་ཆོས་ཀྱི་སྐུ་ནི། རྟེན་ཅིང་འབྲེལ་པར་འབྱུང་བའི་དེ་བཞིན་ཉིད་སྐྱེ་འགག་རྟག་ཆད་ལ་སོགས་པའི་སྤྲོས་པ་མཐའ་དག་དང་བྲལ་བ་ཟབ་ཞི་འོད་གསལ་གྱི་དབྱིངས་མཚོན་པ་ཧ་ཧཱ་ལ་སོགས་བཅུ་གཉིས་གསུངས་སོ། །ཞེས་པ་འབྲས་བུ་ལ་སྦྱར་བའོ། །དེ་དག་ཐམས་ཅད་ཆོས་ཀྱི་རྗེ་ས་སྐྱ་པཎྜི་ཏའི་ཞལ་སྔ་ནས་རྩ་བའི་སྔགས་ཀྱི་རྣམ་བཤད་སྙིང་པོ་དོན་གསལ་ཞེས་བྱ་བ་ལས་འབྱུང་པ་ཅུང་ཟད་བཏུས་ནས་བྲིས་ལ། རྒྱས་པར་དེ་ཉིད་དུ་བལྟའོ། །འདིར་སྨྲས་པ། དཔལ་ལྡན་བརྟག་པ་གཉིས་པའི་རྩ་བའི་སྔགས། །རྡོ་རྗེ་འཛིན་པས་ཇི་ལྟར་གསུངས་པ་བཞིན། །རྡོ་རྗེ་སྙིང་པོས་བསྡུས་པའི་འཕགས་ཡུལ་གྱི།
་་་་་བསྡུ་པ་པོ་དང་ཞུ་བ་པོ། བོད་ཀྱི་དཔེ་ནི་ཡི་གེ་མ་དག་པ་ཆེས་མང་བས་དེ་བོར་ནས།
།རྣམ་དག་གླེགས་བམ་ལས་ནི་འབྱུང་བ་བཞིན།
་་་་་ཏེ་ཡུལ་དབུས་ཀྱི་པཎྜི་ཏས་བྲིས་པ།
།
སྔགས་ཀྱི་ཚིག་དག་ཇི་ལྟ་བ་བཞིན་་་་་
ལེགས་བཀོད་
་་་་་ནས་དོན་འཁྲུལ་མེད་དུ་གཏན་ལ་དབབ་པ་ནི།
རྡོ་རྗེའི་མཁའ་འགྲོས་
་་་་་རྗེ་བཙུན་བདག་མེད་མ།
རྗེས་བཟུང་བས། །ས་དྲུག་
་་་་་གི་རྟོག་པ་
བརྙེས་ནས་
་་་་་ནུས་པའི་ཁྱད་པར་བསྟན་པ་ནི་
གངྒཱ་གྱེན་ལ་བཟློག ལྷ་རྟེན་བཀས་ཤིང་དཔལ་ལྡན་པདྨོའི་གཉེན།
་་་་་ཉི་མའི་མངོན་བརྗོད།
།ཐོགས་མེད་འགྲོ་ཞིང་རྫུ་འཕྲུལ་ཆེར་གྲགས་འདིས། །གང་གིས་མྱོས་བྱེད་གཏེང་པར་བཅུག་གྱུར་པ།
།མཐུ་སྟོབས་ཀྱི་བསྟན་པ་བཟུང་བ་་་་་་
སྟོབས་ཀྱི་མགོན་པོ་དཔལ་ལྡན་
་་་་་རང་གིས་ངན་པར་ཞལ་གྱིས་བཞེས་པས
་བི་རུ་པ། །གང་དེས་བརྒྱུད་པ་མིན་པར་
་་་་་དངོས་སུ་
རྗེས་བཟུང་པ། །
ས་སྐྱ་པ་ཆེན་པོ་་་་་་
ཀུན་དགའ་སྙིང་པོ་
་་་་་སྤྱན་རས་གཟིགས་ཀྱི་སྤྲུལ་པ་
དཔལ་ལྡན་ཐུགས་རྗེའི་གཏེར། །དེ་ཡིས་
་་་་་རྗེ་བཙུན་སྐུ་མཆེད་ལ།
བཤད་པའི་མན་ངག་
་་་་་ཕྱོགས་གཅིག་ཏུ།
དབྱངས་ཅན་བདག
་་་་་པོ་སྟེ་འཇམ་དབྱངས།
།སྐྱེ་བ་ཉི་ཤུ་རྩ་ལྔར་པཎྜི་ཏའི། ཚུལ་བཟུང་
་་་་་ཆོས་རྗེ་བ།
ཚིག་གི་གཏེར་མངའ་ལེགས་གསུངས་པའི། །ལེགས་བཤད་རྒྱ་མཚོའི་
་་་་་ཨཥྚའི་གཞི་བཤད་
ཆེ་ལས་
་་་་་དོན་གྱི་གནད་
བཏུས་ཏེ་བཤད།
་་་་་པས་ཡིད་ཆེས་པའི་འོས་སོ། །
སྤྱིར་ཡང་ཤཱཀྱ་སེང་གེའི་གསུང་རབ་
་་་་་མདོ་སྡེ་ལས་བརྒྱ་པ་སོགས་
ལས། །ངག་གི་ལས་འདི་རྣམ་སྨིན་
་་་་་དགེ་སྡིག་འདྲ་
ཆེ་བར་གསུངས། །ཁྱད་པར་རིགས་སྔགས་ལོག་པར་བཟླས་གྱུར་ན། །དུག་སྔགས་མེད་པར་དུག་སྦྲུལ་རེག་དང་མཚུངས། །ངལ་བ་འབྲས་མེད་ཅེས་སོགས་ཡང་ཡང་གསུངས། །དེང་སང་གངས་ཅན་ཐར་འདོད་ཕལ་ཆེར་ཡང་། ལུང་རིགས་དང་
་་་་་ལྟར་སྣང་གིས་ནི་ཐམས་ཅད་རྣམ་པར་རྩེན་ཡོད། རྒྱལ་བའི་དགོངས་པ་དང་མཐུན་པའི་ཡང་དག་
བྲལ་མུན་སྤྲུལ་
་་་་་མི་ཤེས་བཞིན་དུ་
རང་བཟོ་ལ། །མཆོག་ཏུ་འཛིན་ཚེ་ཕྱོགས་འདི་དགོས་པ་མེད།
་་་་་པ་ལྟར་གྱུར་མོད།
།འོན་ཀྱང་རྒྱལ་བའི་དགོངས་པ་ཇི་བཞིན་དུ། །ཐར་
་་་་་པ་ཆེན་པོའི་གྲོང་མཆོག་ཏུ་འགྲོ་བར།
འདོད་རྣམས་ལ་
་་་་་རྩ་སྔགས་རྣམ་པར་དག་པའི་
ཚུལ་འདི་བདུད་རྩི་བཞིན། །ཞེས་བསམ་རང་དང་སྐལ་བ་མཉམ་པ་ཡི། །དངོས་བརྒྱུད་
་་་་་རིགས་དང་ཆོས་ལས་སྐྱེས་པའི་
སློབ་མ་རྣམས་ལ་ཕན་ཕྱིར་དང་། །ཁྱད་པར་རང་ཉིད་
་་་་་དཔལ་ལྡན་ས་སྐྱ་པའི་རྗེ་བཙུན་
གོང་མའི་གསུང་རབ་ལ། །གོམས་པ་ལྷུར་ལེན་བྱ་
་་་་་བ་སྟེ་བག་ཆགས་འཇོག་པའི་
ཕྱིར་འདི་བགྱིས་པའི། དགེ་བ་གང་དེས་བདག་ཅག་དཔོན་སློབ་
་་་་་གདུལ་བྱར་བཅས་པ་
རྣམས། དུས་འདིར་ཚེ་རིང་ནད་
་་་་་ལུས་ལ་སེམས་ལ་སྡུག་བསྔལ་
མེད་
་་་་་པར་
བསམ་དོན་འགྲུབ། །
སྤྱི་དང་བྱེ་བྲག་གི་་་་་་
བསྟན་པ་ཆེར་རྒྱས་དོན་
་་་་་རང་དང་གཞན་གྱི་
གཉིས་མཐར་ཕྱིན་ནས། །
ཚེ་རིང་བའི་མཐར་སོན་ཏེ་་་་་
ནམ་ཞིག་ཚེ་འདིའི་སྣང་བ་ནུབ་མ་ཐག
བདག་ཅག་དཔོན་སློབ་ལ་་་་་་
།མཐོང་ཐོས་དྲན་རེག་
་་་་་དུ་གྱུར་པའི་འགྲོ་བ་
ཀུན་ཀྱང་ལྷན་ཅིག་ཏུ། །དག་པའི་ཞིང་
་་་་་གི་མཆོག་བདེ་བ་ཅན་དུ་ཐོགས་མེད་དུ་
སྐྱེས་
་་་་་ནས་ཁམས་གསུམ་གྱི་
འགྲོ་ཀུན་
་་་་་དག་པའི་ཞིང་
དེར་འདྲེན་
་་་་་ནུས་པར་
ཤོག ཅེས་དཔལ་ཀྱཻ་རྡོ་རྗེའི་རྩ་བའི་སྔགས་ཀྱི་རྣམ་པར་བཤད་པ་ཟབ་དོན་རྒྱས་པའི་ཉིན་བྱེད་ཅེས་བྱ་བ་འདི་ནི་ཁམས་གསུམ་ཆོས་ཀྱི་རྒྱལ་པོ་གྲུབ་པ་མཆོག་གི་དེད་དཔོན་འཇམ་པའི་དབྱངས་བསོད་ནམས་དབང་པོ་དང་། རྒྱལ་སྲས་སེམས་དཔའ་ཆེན་པོ་སྦས་པའི་རྣལ་འབྱོར་སྔགས་འཆང་གྲགས་པ་བློ་གྲོས། རིགས་ཐམས་ཅད་དང་དཀྱིལ་འཁོར་ཐམས་ཅད་ཀྱི་ཁྱབ་བདག་དྲུག་པ་རྡོ་རྗེ་སེམས་དཔའ་ཉིད་གཞན་ངོར་ངུར་སྨྲིག་གི་བླ་གོས་འཆང་བ་རྗེ་བཙུན་མུས་པ་ཆེན་པོ་སངས་རྒྱས་རྒྱལ་མཚན་རྣམས་གཙོ་བོར་སྨོས་པའི་ཡོངས་འཛིན་ཆོས་བཞིན་དུ་སྤྱོད་པ་དུ་མའི་ཞབས་རྡུལ་སྤྱི་བོས་ལེན་པ་དཔལ་ས་སྐྱ་པ་ཤཱཀྱའི་དགེ་བསྙེན་ཐེག་པ་མཆོག་གི་རྣལ་འབྱོར་པ་སྔགས་འཆང་ངག་དབང་ཀུན་དགའ་བསོད་ནམས་གྲགས་པ་རྒྱལ་མཚན་དཔལ་བཟང་པོས་བདག་ཉིད་ཆེན་པོ་ས་སྐྱ་པཎྜི་ཏས་མཛད་པའི་ཨཥྚའི་གཞི་བཤད་ཆེན་མོ་དང་། དེ་ཉིད་ཀྱི་གསལ་བྱེད་ཞྭ་ལུ་ལོ་ཙཱ་བ་ཆེན་པོ་ཆོས་སྐྱོང་བཟང་པོས་མཛད་པའི་རྩ་སྔགས་ཀྱི་གསལ་བྱེད་སྒྲོན་མེ་འབར་བ་གཉིས་ཀྱི་དགོངས་པ་ཇི་ལྟ་བ་བཞིན་བཀོད་པ་འདི་ནི་ས་ཕོ་འབྲུག་གི་ལོ་དབོ་ཟླ་བའི་དམར་ཆའི་ཚེས་ལ་གཟའ་སྐར་བཟང་པོ་འཛོམས་པའི་ཉིན་དཔལ་ས་སྐྱའི་ལྷ་ཁང་ཆེན་མོའི་ཤར་ལྷོ་རིག་འཛིན་ཕོ་བྲང་གི་ཡང་རྩེ་མཁའ་སྤྱོད་བདེ་བ་ཅན་དུ་སྦྱར་བ་འདིས་བསྟན་པ་དང་སེམས་ཅན་ལ་ཕན་བདེ་བསམ་གྱིས་མི་ཁྱབ་པ་འབྱུང་བར་གྱུར་ཅིག། །།སརྦ་མངྒ་ལཾ།། །། ༈ མཁན་ཆེན་ཨ་པད་རིན་པོ་ཆེའི་དགོངས་བཞེད་ལྟར་གུ་རུས་ཞབས་ཞུ་བགྱིས་པའོ།།

ཨ་མྱེས་ཞབས།
དཔལ་ཀྱེ་རྡོ་རྗེའི་རྩ་བའི་སྔགས་ཀྱི་རྣམ་པར་བཤད་པ་ཟབ་དོན་རྒྱས་པའི་ཉིན་བྱེ།

:Rare Texts of the Sakya TraditionR
jamyang